Suchinthana/si-wikipedia huggingface dataset:
ග්‍රේස් හොපර්

ග්‍රේස් මුරේ හොපර්  ( දෙසැම්බර් 9, 1906 - ජනවාරි 1, 1992 ) යනු ඇමෙරිකානු පරිගණක විද්‍යාඥවරියක් සහ ඇමරිකානු නාවික හමුදාවේ රියර් අද්මිරාල් වරියකි. පරිගණක ක්ෂේත්‍රයේ පුරෝගාමී මෙහෙවරක් සිදු කළ ඇය 1944 දී හාර්වර්ඩ් මාර්ක් I පරිගණකයේ වැඩසටහන ලියූ පිරිසට අයිති වෙන අතර, පරිගණක වැඩසටහන් භාෂාවකට පළමු සංග්‍රාහකය නිර්මාණය කළාය. යන්ත්‍රයෙන් ස්වාධීන වූ පරිගණක භාෂා නිර්මාණය ගැන අදහස ජනතාව අතර ප්‍රකට කළ අතර එමගින් පළමු ඉහළ පෙළේ පරිගණක භාෂාවක් වන COBOL නිර්මාණය කිරීමට මග පෙන්වීය. පරිගණක වැඩසටහන් වල වැරදි සෙවීම වෙනුවෙන් "දෝෂහරණය" යන වචනය ප්‍රචලිත කිරීමේ කීර්තිය ඇයට හිමිවේ.

මුල් අවධිය සහ අධ්‍යාපනය 
ඇය හොපර් ග්‍රේස් බ්‍රෙව්ස්ටර් මුරේ ලෙස නිව්යොර්ක් නුවරදී උපත ලැබීය. ඇය තුන්දෙනෙක්ගෙන් යුත් පවුලේ වැඩිමලාය. ඇගේ දෙමාපියන් වෝල්ටර් ෆ්ලෙචර් මුරේ සහ මේරි කැම්බල් වෑන් හෝර්න් ලන්දේසි හා ස්කොට්ලන්ත සම්භවයක් ඇත්තවුන්ය. කුඩා අවධියේ සිට කුතුහලයෙන් අනූන වූ ඇය වරක් ඔරලෝසුවේ සීනුව වදිනා ආකරය සෙවීමට ඔරලෝසු හතක් ගැලවා බැලීය. ඇයගේ මව ඇය කරන්නේ කුමක්දැයි අවබෝධ කරගත් පසුව ඇයව එක ඔරලෝසුවකට සීමා කරවීය. ඇගේ ප්‍රාථමික අධ්‍යාපනය ලබන ලද්දේ නිව් ජර්සි නුවර හැට්රිජ් පාසලෙන්ය. ඇගේ ලතින් බස දුර්වල නිසා වසර් උසස් පාසලට ඇතුලත් වීමට කර පළමු ඉල්ලීම ප්‍රතික්ෂේප විය. නමුත් ඇයට ඊළග වසරේ එයට ඇතුළත් වීමට හැකිවිය. ඇය 1928දී ප්‍රථම උපාධිය හෞතික විද්‍යාව සහ ගණිතය පිළිබදව එම පාසලෙන් ගනු ලැබීය. 1930 දී ඇය විශාරද උපාධිය යේල් විශ්ව විද්‍යාලයෙන් ගනු ලැබීය. 1934 දී ඇය ගණිතයෙන් ආචාර්ය උපාධියක් එම විශ්ව විද්‍යාලයෙන්ම ගනු ලැබීය. ඇගේ "අනුනනීයතාවයේ නව නිර්නායක" යන නිබන්ධනය ඒ වසරේම ප්‍රකාශයට පත්විය. 

1931 දී ඇය වසර් විද්‍යාලයේ ගණිතය ඉගැන්වීම ආරම්භ කළ අතර සහකාර මහාචාර්ය පදවියට 1941දී උසස් කරනු ලැබීය.

වෘත්තීය

දෙවන ලෝක යුද්ධය 
වර්ෂ 1943 දී, II වන ලෝක යුද්ධයේ දී, හොපර් වස්‍අර් සිට නිවාඩු ගෙන එක්සත් ජනපද නාවික හමුදාව රක්ෂිතය වෙනුවෙන් වේව්ස් හි වැඩ කිරීමට ස්වේච්ඡාවෙන් ඉදිරිපත් විය. ඇය නාවිකා හමුදාවේ සේවය කිර්‍රිමට ඇති අවම බර සපුරා නොතිබූ හෙයින් විශේෂිත අවසරයක් ගැනීමට සිදුවිය. හොවර්ඩ් ඒ. අයිකන් යටතේ මාර්ක් I පරිගණකයේ සේවය කිරීමට ඇයව යොදවන ලදී. 1949 වෙනතුරු හොපර් , හාර්වර්ඩ් පරිගණක විද්‍යාගාරයේ නාවික හමුදාවට අනුයුක්තව සේවය කළේය. ඇය වසර්හි මහාචාර්ය ධූරයද මේ වෙනුවෙන් ප්‍රතික්ශේප කළ අතර නාවික හමුදාවේ කොන්ත්‍රත්තුවකට යටත්ව හාර්වර්ඩ්හි පරීක්ෂකයෙකු ලෙස සේවය කළාය.

යුනිවැක් 
1949 දී ජ්‍යෙෂ්ඨ ගණිතඥයෙක් ලෙස යුනිවැක් I පරිගණකය නිපදවූ කණ්ඩායමට සේවය කිරීමට එක්විය. ඇය මෙ වෙනුවෙන් සේවය කරන කාලයේදී ප්‍රථම සංග්‍රාහකය නිපදවීය. 1954 දී ඇය එම සමාගමේ පළමු ස්ව්යංක්‍රීය වැඩසටහන් නිර්මාණ අධ්‍යක්ෂ ලෙස උසස් විය.

1906 උපත්
1992 මරණ
හෝමාගම

හෝමාගම යනු ශ්‍රී ලංකාවේ බස්නාහිර පළාතේ කොළඹ දිස්ත්‍රික්කයේ පිහිටා ඇති ප්‍රදේශයකි. හෝමාගම නගරය කොළඹ නගරයේ සිට කි.මි.24 පමණ දුරකින් පිහිටා ඇත. හෝමාගම ප්‍රදේශයේ සම්පූර්ණ ජනගහනය ( වසර 2012 දි ) 236,179 විය.

ජාතිය අනුව ජනගහන තොරතුරු 

 සිංහල 231,878

ශ්‍රී ලංකා දෙමළ 1,907
	
ඉන්දියානු දෙමළ 460
	
ශ්‍රී ලංකා යෝනක 508
	
මැලේ 655
	
බර්ගර් 511
	
වෙනත් 260
	
එකතුව 236,179

පිහිටා ඇති ජාතික ආයතන  
• ප්‍රාදේශීය සභාව 

• ප්‍රාදේශීය ලේඛම් කාර්යාලය 

• ශ්‍රී ලංකා උසවි සංකීර්්ණය.

• ශ්‍රී ලංකා පොලීසිය 

• කලාප අධ්‍යාපන කාර්යාලය

• SLT National Data Center 

• National School of Nanotechnology 

• විශ්ව විද්‍යාලයන් කිහිපයක්

අධ්‍යාපනය 

• President College Homagama,  ජනාධිපති විද්‍යාලය හෝමාගම  

• Homagama Maha Vidyalaya, මහා විද්‍යාලය හෝමාගම  

• Homagama Central College, මධ්‍ය මහා විද්‍යාලය හෝමාගම  

• Army Camp School Panagoda, යුද හමුදා විද්‍යාලය පනාගොඩ  

• Magammana Maha Vidyala, මාගම්මන මහා විද්‍යාලය  

• Pitipana Kanichta Vidyalaya, පිටිපන කනිෂ්ඨ පාසල 

• Godagama Subharathi Maha Vidyalaya, ගොඩගම සුභාරතී මහා විද්‍යාලය  

• Mahinda Rajapaksha Vidyalaya මහින්ද රාජපක්ෂ විද්‍යාලය හෝමාගම

• National School of Business Management (NSBM) පිටිපන උතුර හෝමාගම

• Institute of Technology, University of Moratuwa දියගම හෝමාගම

• Faculty of Technology University of Sri Jayawardhanapura පිටිපන උතුර හෝමාගම 

• Sri Lankan Institute of Nanotechnology පිටිපන උතුර හෝමාගම

• SLT National Data Center පිටිපන උතුර හෝමාගම

• බෞද්ධ හා පාලි විශ්ව විද්‍යාලය පිටිපන හෝමාගම

ආශ්‍රිත ලිපි
ශ්‍රී ලංකාවේ නගර ලැයිස්තුව

මූලාශ්‍ර

බාහිර සබැදි
පේදුරු තුඩුව

පේදුරු තුඩුව යනු ශ්‍රී ලංකාවේ උතුරු පළාතේ යාපනය දිස්ත්‍රික්කයේ පිහිටා ඇති නගරයකි. පේදුරු තුඩුව ශ්‍රී ලංකාවේ වඩාත්ම උතුරු කෙලවරයි.
පේදුරු තුඩුවේ සම්පූර්ණ ජනගහනය ( වසර 2011 දි ) 31,351 විය.

ඉතිහාසය

උරුමයන් 
ප්‍රදීපාගාරය
ශාන්ත ලෝඩ්ස් දේවස්ථානය
වල්ලිපුරම් දේවස්ථානය

අධ්‍යාපනය 
හාට්ලි විද්‍යාලය
වෙලායුදම් මහා විද්‍යාලය
වඩමාරච්චි හින්දු බාලිකා විද්‍යාලය
මෙතොදිස් උසස් බාලිකා විදුහල

ආශ්‍රිත ලිපි 
ශ්‍රී ලංකාවේ නගර ලැයිස්තුව
ශ්‍රී ලංකාවේ ප්‍රාදේශීය ලේකම් කොට්ඨාස
පේදුරු තුඩුව මැතිවරණ කොට්ඨාශය

මූලාශ්‍ර 

ශ්‍රී ලංකාවේ නගර සහ ගම්මාන
ඇලෙස්සැන්ඩ්‍රෝ වෝල්ටා

ඇලෙස්සැන්ඩ්‍රෝ ජුසෙප්පෙ අන්තෝනියෝ ආනාස්ටාසියෝ වෝල්ටා  (පෙබරවාරි 18, 1745 – මාර්තු  5, 1827) යනු,  ඉතාලියානු භෞතික විද්‍යාඥයෙක් වන අතර  1799දී ඔහු විසින් සොයාගැනුනු සහ 1800දී ඔහු විසින් දෙකොටසක ලිපියක් මගින් රාජකීය සංගමයෙහි සභාපති වෙත එහි ප්‍රතිඵල වාර්තා කරන ලද, පළමු විද්‍යුත් බැටරිය වූ වෝල්ටීය පුංජය සොයාගැනුම පිළිබඳ කීර්තිය හිමිවන්නා වෙයි.  මෙම සොයාගැනුම හා සමගම වෝල්ටා විසින් ඔප්පු කරන ලද්දේ, රසායනික ලෙසින් විද්‍යුතය නිපදවිය හැකි බවත්, විද්‍යුතය නිපැයෙන්නේ ජීවින් විසින් පමණක් බවට එතෙක් පැවති මතය පදනම් විරහිත බවත්ය. වෝල්ටාගේ සොයාගැනුම විසින් මහත් ආකාරයක විද්‍යාත්මක උද්වේගයක් ජනිතවූ අතර, අනෙකුන් විසින්ද එවන් පර්යේෂණ සිදුකිරීමට අවකාශ ඇතිකරමින් අත්‍යන්තයෙහිදී විද්‍යුත් රසායන විද්‍යාව ක්ෂේත්‍රය ප්‍රවර්ධනය කිරීමට මග පෑදීය. 

ඔහුගේ සොයාගැනීම් නිසා, නැපෝලියන් බොනපාට්ගේ පවා අගය කිරීමට ලක්වීමට ඇලෙස්සැන්ඩ්‍රෝ වෝල්ටා හට හැකි වූ අතර,  ප්‍රංශ ආයතනය වෙත පැමිණි එම ආයතනයේ සාමාජිකයන් වෙත ඔහුගේ සොයැගැනීම ප්‍රදර්ශනය කර දක්වන ලෙස ආරාධනාද ලැබීය. ඔහුගේ ජීවිත කාලය පුරාවටම, අධිරාජයා හා සමග කිසියම් ආකාරයක සඹිපතාවයක් පවත්වා ගෙන යෑමට වෝල්ටාට හැකිවූ අතර ඔහු විසින් බොහෝ බුහුමන් වෝල්ටා වෙත පිරිනැමිණි.  පර්යේෂණාත්මක භෞතික විද්‍යාව පිළිබඳ  පවීයා විශ්වවිද්‍යාලයේ මහාචාර්ය පදවිය වසර 40 ක් පමණ  ඇලෙස්සැන්ඩ්‍රෝ වෝල්ටා  විසින් දැරූ අතර, ඔහුගේ ශිෂ්‍යයන් විසින් ඔහුට අතිශයින් ගෞරව දක්වන ලදි.

ඔහුගේ අභිවෘත්තිමය සඵලත්වය මෙසේ වුවද, පවුල් ජීවිතය වෙත ඇලුම්බවක් දැක්වූ පුද්ගලයෙක් බවට නැඹුරුතාවයක් වෝල්ටා වෙත දිස්වූ අතර ඔහුගේ දිවියේ අවසන් කිහිපය කුල මෙය පැහැදිලි ලෙස ප්‍රදක්ෂිණා විය. මෙම කාලයේදී ප්‍රසිද්ධ ජීවිතයෙන් සම්පූර්ණයෙන් බැහැරව සිටි ඔහු,  1823 වසරෙහිදී ඇරඹුනු ව්‍යාධි මාලාවක ප්‍රතිඵල ලෙසින් 1827 වසරෙහිදී සිදුවූ අත්‍යන්ත මරණය දක්වාම,  ඔහුගේ පවුල වෙනුවෙන් පමණක් දිවි ගෙවීය. විද්‍යුත් විභවය සඳහා එස්අයි ඒකකය, ඔහුට ගරුකිරීමක් ලෙසින්  වෝල්ට් ලෙසින් නම් කර ඇත.

මුල් දිවිය සහ කර්තව්‍යයන් 

වර්තමාන උතුරු ඉතාලියේ ( ස්විස් දේශසීමාව අසබඩ)  පිහිටි කෝමෝ නගරයෙහිදී,  1745 පෙබරවාරි 18 දිනදී වෝල්ටා උපත ලැබීය.

ආශ්‍රිත

විද්‍යාඥයෝ
භෞතික විද්‍යාඥයෝ
වෝල්ට්

වෝල්ට් (සංකේතය: ) යනු,  විද්‍යුත් විභවය, විද්‍යුත් විභව අන්තරය (වෝල්ටීයතාව) සහ, විද්‍යුත්ගාමක බලය සඳහා  ව්‍යුත්පාදිත ඒකකය වෙයි.  වෝල්ට් යන ඒකකය සඳහා එම නම යොදා ඇත්තේ, සමහරවිට පළමු රසායනික  බැටරිය ලෙසින් සැලකිය හැකි,  වෝල්ටීය පුංජය සොයා ගත්, ඉතාලි භෞතිකවිද්‍යාඥ ඇලෙස්සැන්ඩ්‍රෝ වෝල්ටා  (1745–1827) අනුව යමිනි.

විස්තරය 
වෝල්ට් යනු  විද්‍යුත් විභවයෙහි මිනුමකි.  විද්‍යුත් විභවය යනු,  විභව ශක්ති ආකාරයක් වන අතර, විද්‍යුත් ධාරාව ගැලීමට ඉඩ හැරියහොත් මුදා හැරෙන ශක්ති ප්‍රමාණය ආශ්‍රය කොට දක්වයි. සාදෘශ්‍යයක් වශයෙන් ගතහොත්, අවලම්බිත වස්තුවක් සතුව ගුරුත්වජ විභව ශක්තියක් ඇති අතර, එහි අගය වන්නේ එම වස්තුව වැටීමට ඉඩ හැරියහොත් මුදා හැරෙන ශක්ති ප්‍රමාණයයි.

ප්‍රත්‍යාවර්ත ධාරාවෙහිදී, ක්‍රමවත් කාලාන්තරයන්හීදී, වෝල්ටීයතාවය  වැඩිවී, අඩුවී දිශාව වෙනස් කරයි. මෙහි ප්‍රතිඵලයක් ලෙසින්, ප්‍රත්‍යාවර්ත ධාරාවක වෝල්ටීයතාවය යන්නෙන් කිසිවිටෙක කිසියම් මොහොතක වෝල්ටීයතාවය අදහස් නොවන අතර, ඒ වෙනුවට, මධ්‍යනය වෝල්ටීයතාවය සෙවීමෙහි ක්‍රමයක් වන  වර්ග මධ්‍යන්‍ය මූල (වමමූ) වෝල්ටීයතාවය අදහස් කරයි. බොහෝ අවස්ථා වලදී, වෝල්ටීයතාවයක් යනු වමමූ වෝල්ටීයතාවයක් යන බව හුවා නොදක්වන අතර, එය උපකල්පනය කෙරෙයි.

අර්ථ දැක්වීම 
වෝල්ට් එකක් අර්ථදැක්වෙන්නේ,  ඇම්පියර් එකක විද්‍යුත් ධාරාවක් ගලන්නාවූ  සන්නායක කම්බියක  ලක්ෂ්‍යයන් දෙකක් අතර වොට් එකක ජවයක්  උත්සර්ජනය වන විට,  එම ලක්ෂ්‍යයන් දෙක අතර විද්‍යුත් විභවයෙහි අන්තරය ලෙසිනි.

සටහන්

ආශ්‍රිත
එස්අයි ව්‍යුත්පාදිත ඒකකය

ජාත්‍යන්තර ඒකක ක්‍රමය (එස්අයි) විසින්  මූලික ඒකක හතක කට්ටලයක් නියම කර දක්වන අතර, අනෙකුත් සියළුම එස්අයි මිනුම් ඒකක,  ඒවා වෙතින් ව්‍යුත්පන්න කෙරෙයි. මෙම අනෙකුත් ඒකක (එස්අයි ව්‍යුත්පාදිත ඒකක) එක එකක්, එක්කෝ  මාන රහිත හෝ නැතිනම් මූලික ඒකක එකක හෝ කිහිපයක  (ධන හෝ සෘණ, සාමාන්‍යයෙන් පූර්ණ සංඛ්‍යාත්මක) බලයන්හී ගුණිතයක් ලෙසින් හෝ දැක්විය හැකිය. 

නිදසුනක් වශයෙන්, වර්ගඵලයෙහි එස්අයි ව්‍යුත්පාදිත ඒකකය වන්නේ වර්ග මීටරය (මී2) වන අතර‍, ඝනත්වයෙහි එස්අයි ව්‍යුත්පාදිත ඒකකය වන්නේ ඝන මීටරයට කිලෝග්‍රෑම් (කිග්‍රෑ/මී3 හෝ කිග්‍රෑ මී−3) යන්නයි.  සෙල්සියස් අංශක සඳහා (පහත වගුව බලන්න) තරමක් අපැහැදිලි තත්තවයක්  උද්ගතව ඇති අතර, මෙම රීතියට පටහැනි බවට තර්ක කල හැක. එස්අයි ඒකක වල නම් ලියන විට කුඩා අකුරු භාවිතා කෙරෙයි. කෙසේවෙතත්, පුද්ගලයන් අනුව යමින් නම් කර ඇති ඒකක සංකේතයන්හිදී. මුල් අකුර සඳහා ලොකු අකුරක් භාවිතා කල යුතුයි (නිද. හර්ට්ස් සඳහා සංකේතය "Hz"වන මුත් මීටරය සඳහා සංකේතය "m" වෙයි).  එස්අයි ඒකක සඳහා සංකේත සිංහලෙන් ලියන විට (නිද. මීටර සඳහා "මී" ) මෙය ඉස්මතු නොවුනද එස්අයි ඒකක සඳහා ඉංග්‍රීසි අකුරු හෝ වචන සිංහල ලේඛනයන්හී භාවිතා වන විට මෙය සැලකිල්ලට ගත යුතුයි.

ආශ්‍රිත
පෙනි බ්ලැක්

පෙනි බ්ලැක් ( ඉංග්‍රීසි: Penny Black ) යනු ලොව පළමු තැපැල් මුද්දරයයි. එය වර්ෂ 1840 මැයි මස 01 වන දිනදි බ්‍රිතාන්‍යයේදි එළි දැක්විය එ බ්‍රිතාන්‍යයේ තරුණ වික්ටෝරියා රැජිනගේ රුව සහිතව. මුද්දරය නිල භාවිතයට ගැනිම 1840 මැයි මස 06 වන දින සිට සිදුවිය.  මුද්දරය පැන්ස ( පෙනි ) එකක් වටිනාකමින් යුතුව නිකුත් විය. පෙනි බ්ලැක් මුද්දර මුද්‍රණය බ්‍රිතාන්‍යයේ ලන්ඩන් හිදි සිදු කල අතර, වර්ෂ 1840 මැයි මස 01 දින සිට 1841 පෙබරවාරි දක්වා කාල වකවානුවේ මුද්‍රණය සිදු විය.පළුදු නොවු පෙනි බ්ලැක් මුද්දරයක වර්ථමාන දළ තක්සේරු වටිනාකම බ්‍රිතාන්‍ය පවුම් 3,000-4,000 ක් පමණ වේ.

දුර්ලභත්වය 
පෙනි බ්ලැක් යනු වඩාත් දුර්ලභ මුද්දරයක් නොවන අතර, මුද්දර පත්‍ර 286,700 තුල 68,808,000 ක් මුද්දර මුද්‍රණය කරණ ලදි.

ආශ්‍රිත ලිපි  
තැපැල් මුද්දර
මුද්දර එකතුකිරිම
මුද්දර නාමාවලි

මූලාශ්‍ර

බාහිර සබැදි 

 The digitised R.M. Phillips Collection of Victorian philately
 The 1840 Penny Black at the American National Postal Museum
 These stamps are the legends of the hobby Linn's Stamp News|Linns.com Refresher Courses
ප්‍රෝකෝපීස් පැව්ලාපූලෝස්

ප්‍රෝකෝපීස් පැව්ලාපූලෝස්  (, උපත 10 ජූලි 1950) යනු, ග්‍රීක නීතිඥයෙක්, විශ්වවිද්‍යාල මහාචාර්යවරයෙක් සහ දේශපාලනඥයෙකි. 2004–09 අතරතුර, ඔහු අභ්‍යන්තර කටයුතු පිළිබඳ අමාත්‍යවරයා (2004 සිට 2007 දක්වා අභ්‍යන්තර කටයුතු, රාජ්‍ය පරිපාලන සහ ප්‍රකිසංස්කරණ පිළිබඳ අමාත්‍යවරයා ලෙසින් සහ 2007 සිට  2009 දක්වා අභ්‍යන්තර කටයුතු සහ මහජන සමාමය පිළිබඳ අමාත්‍යවරයා ලෙසින්) විය. 

2015 පෙබරවාරි 18 දිනදී, ග්‍රීක පාර්ලිමේන්තුව විසින් ග්‍රීසියේ නව ජනාධිපතිවරයා ලෙසින්  පැව්ලාපූලෝස් තෝරා පත් කර ගනු ලැබුයේ ඔහුට පක්ෂව ඡන්ද 233 ලබා දෙමින් වන අතර, 2015 මාර්තු 13 දිනදී නිල ධූර කාලය අවසන් කරන  කරලෝස් පපූලිස්ගේ  අනුප්‍රාප්තිකයා වනු ඇත.

ආශ්‍රිත

|-

1950 උපත්
ග්‍රීක ජූරි සභිකයෝ
ග්‍රීක නීතිඥයෝ
ග්‍රීක මන්ත්‍රීවරු 1996–2000
ග්‍රීක මන්ත්‍රීවරු  2000–04
ග්‍රීක මන්ත්‍රීවරු  2004–07
ග්‍රීක මන්ත්‍රීවරු  2007–09
ග්‍රීක මන්ත්‍රීවරු  2009–12
ග්‍රීක මන්ත්‍රීවරු  2012 (මැයි)
ග්‍රීක මන්ත්‍රීවරු  2012–14
ජීවත්වන්නෝ
ග්‍රීසියේ අභ්‍යන්තර කටයුතු පිළිබඳ අමාත්‍යවරු
ඇතන්ස්හී ජාතික සහ  කපාඩිස්ට්‍රියන්  විශ්වවිද්‍යාලයීය ආචාර්ය මණ්ඩලය
නිව් ඩිමොක්‍රසි (ග්‍රීසිය) දේශපාලනඥයෝ
 පන්තියොන්-අසාඅස් විශ්වවිද්‍යාලයයීය උපාධිධරයෝ
කලමාටා වෙතින් බිහිවූවෝ
ග්‍රීසියේ ජනාධිපතිවරු
ඇතන්ස්හී ජාතික සහ  කපාඩිස්ට්‍රියන්  විශ්වවිද්‍යාලයීය උපාධිධරයෝ
2015 වසරේ නිකුත් කළ මුද්දර ලැයිස්තුව

පහත දැක්වෙන්නේ 2015 වර්ෂය තුලදී දැනට ශ්‍රී ලංකාවේ නිකුත් කරන ලද මුද්දර ලැයිස්තුවයි.

ආශ්‍රිත ලිපි 
තැපැල් මුද්දර
මුද්දර එකතුකිරිම
මුද්දර නාමාවලි
2008 වසරේ නිකුත් කළ මුද්දර ලැයිස්තුව
2011 වසරේ නිකුත් කළ මුද්දර ලැයිස්තුව
ෆ්‍රැන්සිස් සුදතුම් පිය ශ්‍රී ලංකා සම්ප්‍රාප්තිය වෙනුවෙන් නිකුත් කළ මුද්දරය
නුවරඑලිය ගොල්ෆ් සමාජය වෙනුවෙන් නිකුත් කළ මුද්දරය

මූලාශ්‍ර 
http://stamps.gov.lk

ශ්‍රී ලංකාවේ මුද්දර
තුරුණු සවි ගීතය

තුරුණු සවි ගීතය ( සිරි වජිරඤාන දහම් පාසැල ) 

ලංකා දීපේ 
තුරුණු වෙනි අපේ 
සවිය වූ බලය වූ 
ජාතියේ 
නගමු නගමු හඬ 
අපේ රටම පුබුදුවෝ 
පුබුදුවා පණපොවා 
දැයම දෙමු ඔපේ 

තුරුණු සවිය අපගේ මේ 
රටේ සවිය වේ 
අපගේ දිරිය ඉදිරියේ 
අසිරි සිරි මැවේ 

අපගේ දිවිය අප දිනු 
දැයෙහි දිවිය වේ 
රටට දැයට අප පිදු 
සවිය අමර වේ 

පැරණි යෝධයන් එදා 
රූප දස අතේ 
සවිය අදද පණ ලබා 
තුරුණු අප අතේ 

රවුළු ගැමුණු පඬු අබා 
විජය බා රඟේ 
එලොව මෙලොව වැඩ සදා 
යම් හ හරි මගේ

Ll
නිව් ඩිමොක්‍රසි (ග්‍රීසිය)

එහි ඉංග්‍රීසි මුලකුරු වලින් එන්ඩී ලෙසින්ද හැඳින්වෙන, නිව් ඩිමොක්‍රසි ( යනු,  ග්‍රීසියේ ලිබරල්-ගතානුගතික දේශපාලන පක්ෂයකි.

ආශ්‍රිත
නැෂනල් රැඩිකල් යූනියන්

නැෂනල් රැඩිකල් යූනියන් ( (ΕΡΕ), එත්නිකී රිසුස්පස්තිකී යානෝසිස් (ඊආර්ඊ)) යනු,  1995දී  කොන්ස්තන්තීනුස් කරමන්ලීස් විසින් ග්‍රීක් රැලි පක්ෂයෙහි බොහෝ පිරිස් භාවිතයෙන්  සංස්ථාපිත  ග්‍රීක දේශපාලන පක්ෂයක් විය.

ඊආර්ඊ යනු ගතානුගතික, දක්ෂිණාංහික පක්ෂයක් වූ අතර, පහත දැක්වෙන්නන් වැනි මධ්‍යස්ථවාදී සාමාජිකයන් එය සතු විය:
පනාගියෝතිස් කනෙලෝපුලොස්
කොන්සටන්ටීනුස් ට්සාට්සුස්, 1975 සිට 1980 දක්වා ග්‍රීක ජනරජයේ ජනාධිපතිවරයා.
ඉවැන්ජුලොස් අවේරොෆ්, කරමන්ලීස්  රජයන්හී විදේශ කටයුතු අමාත්‍යවරයා (1955–1963) සහ 1981 සිට 1984 දක්වා එන්ඩී නායකයා.

1963 වසරෙහිදී ඊආර්ඊ නායකත්වයෙන්  කරමන්ලීස්  ඉල්ලා අස්වූ අතර ඔහුගේ අනුප්‍රාප්තිකයා වූයේ පනාගියෝතිස් කනෙලෝපුලොස් විය. කරමන්ලීස්ගේ ඉල්ලා අස්වීමට හේතුව වූයේ උණුසුම් ලෙසින් තරගවැදුනු  1961 වසරෙහි මැතිවරණය ("ප්‍රචණ්ඩත්වයෙහි සහ වංචාවෙහි" මැතිවරණය ලෙසින් හැඳින්වෙන) විය. නිල ප්‍රතිඵල අනුව, ඊආර්ඊ විසින් මැතිවරණය ජයග්‍රහණය කර තිබුණි. එහෙත්, විපක්ෂ සෙන්ටර් යූනියන් සහ යුනයිටඩ් ඩිමොක්‍රටික් ලෙෆ්ට් විසින්  විශාල වංචාවක් සිදු කර ඇති බවට  කරමන්ලීස් රජය වෙත චෝදනා එල්ල කරමින් ප්‍රතිඵලය භාර ගැනීම ප්‍රතික්ෂේප කල අතර, සෙන්ටර් යූනියන් නායක   ජෝර්ජියෝස් පපන්ද්‍රෙයෝ විසින් විශාල උද්ඝෝෂණ ("බුරුලක් නොදක්වන අරගලය") සංවිධානය කරමින්  නව මැතිවරණයක් ඉල්ලා සිටියේය. ඔහු වෙත බරපතළ අපහාසයක් කල බව හැඟුනු  කරමන්ලීස්, අගමැතිධූරයෙන්ද පක්ෂ නායකත්වයෙන්ද ඉල්ලා අස්විය. 1963 දී පැවැත්වුනු නව මැතිවරණය ඊආර්ඊ පරාජය වූ අතර, වසරකට පසුව, 1964 දී පැවැත්වුනු මැතිවරණය සෙන්ටර් යූනියන් ජයග්‍රහණය කලේ, ග්‍රීක ඉතිහාසයේ පක්ෂයක් ලැබූ දෙවන ඉහළතම ප්‍රතිශතය වූ, සියයට 54 ක ඡන්ද ප්‍රතිශතයක් ලබමිනි.

1967 වසර දක්වා පක්ෂ නායක ලෙසින් කනෙලෝපුලොස් ක්‍රියා කල අතර, එම වසරෙහිදී ඔහු තැනූ රජය මාසයකට වැඩි කාලයක් නොපැවතුනේ, 1967–1974 වසරෙහි ග්‍රීක හමුදාමය ජුන්ටාව විසින් බලයෙන් බැහැර කල බැවිනි. 1967 න් පසුව, වෙනත් සියළුම දේශපාලන පක්ෂ ලෙසින්ම, ඊආර්ඊ ද තහනම් කෙරිණි. එය යළිත් කිසි කලෙක ප්‍රකෘතිමත් නොකෙරිණි.  කරමන්ලීස් විසින්, 1974 වසරෙහිදී,    නිව් ඩිමොක්‍රසි නම් නව පක්ෂයක් පිහිටුවන ලද අතර, ඔහු විසින්ම විස්තර කෙරුණු ආකාරයට එය ඊආර්ඊ ට වඩා තරමක් මැදහත් පක්ෂයකි.

ආශ්‍රිත

 1955 වසරේදී සංස්ථාපිත දේශපාලන පක්ෂ
ග්‍රීසියෙහි ගතානුගතික පක්ෂ
ග්‍රීසිය තුල අක්‍රීය දේශපාලන පක්ෂ
ග්‍රීසියේ තුල 1955 වසර වසරෙහි සංස්ථාපනයන්
ග්‍රීසියේ ඉතිහාසය (1949–74)
ජාතිකවාදය

ජාතිකවාදය යනු යම් පුද්ගලයෙකුගේ ජාතිය හා ඇති බඳීම හෝ ජාතික අනන්‍යතාවය මත පදනම් වූ දේශපාලන දෘෂ්ටිවාදයයි.

මෙය ජාතිවාදය තුලින් හට ගැනීමට ඉඩ ඇත.

ජාතිකවාදය දේශපාලන මත වාද අතර 19 සහ 20 සියවස් අතර වර්ධනය වූ ප්‍රමුඛතම  දේශපාලන මතවාදයකි දේශපාලන මතවාදයක් මෙන්ම සමාජ ව්‍යාපාර සඳහා ද බලපෑ මතවාදයකි නූතන ලෝකයේ රාජ්‍යය,ජනවාර්ගික අර්බුද ,අන්තර් රාජ්‍ය සම්බන්ධතා,දේශාභිමානී හැගීම් ආදී දෑ නිර්මාණය කිරීමට දායකත්වය සපයන ලදී .ජාතිකවාදය යන්නට දිය හැකි අර්ථකථනයක් නම් "ජාතියක් යනුවෙන් තමා ගැනම යම් අවබෝධයක් ඇති පුජාවක් නිශ්චිත දේශපාලන අමුණක් සඳහා මෙහෙයවන ජාතිය පිළිබඳ අදහස "ලෙස හැඳින්විය හැකිය .
දේශපාලන මතවාදයක් ලෙස ජාතිකවාදය තුල දැකිය හැකි විශේෂ ලක්ෂණ නම් 
1ප්‍රථම දේශපාලන මතවාදයක් වුවත් ඒකාග්‍ර චින්තනයක් නැත .එනම් ජාතික ජාතිකවාදය තනි පුද්ගලයෙක් ගේ දේශපාලන මතවාදයක් නොවේ එනම්( සමාජ වාදය වැනි =කාල් මාක්ස් ෆෙඩ්රික් එංගල්ස්  ) පිරිසක් විසින්   එකතුවී ගනු ලැබූ දේශපාලන මතවාදයක් නොවේ (ස්ත්‍රී වාදය වැනි )මෙය හුදෙක් ම සමාජය සිදුවූ විවිධ පරිණාමයන් ගේ ප්‍රතිඵලයක් ලෙස වර්ධනය වූවකි .පිළිබඳව අදහස් දක්වන දේශපාලන න්‍යාය වේදියෙකු වන බෙනඩික්  ඇන්ඩර්සන් පරිකල්පිත ප්‍රජාවන් ප්‍රජාව නම් වූ ග්‍රන්ථය තුළින් ප්‍රකාශ   කරන්නේ 'ජාතිකවාදය සඳහා හොබ්ස් කෙනෙකු හෝ තොක්විල් කෙනෙකු හෝ මාර්ක්ස් කෙනෙකු තබා මැක්ස් වෙබෙර් කෙනෙකු වත් නැත' මගින් අපට මේ චින්තකයෙකු මත පදනම්ව නිර්මාණය වූ දේශපාලන මතවාදයක් බව අවබෝධ වේ .
2විවිධ සමාජ වලින් බිහිවී ඇතත් ව්‍යුහාත්මක සමාන තා තිබීම .එනම් සියලුම දෙනාම අප රටේ ජාතික ගීය ,ජාතික කොඩිය ,ජාතික දිනයට ගරු කරනු ලබයි (සරල උදාහරණයක් ලෙස සලකන්න )

ජාතිකවාදය යන වදන ගැන ඇති ගැටළු
ජාතිකවාදය සිංහල බෞද්ධ සංස්කෘතිය  හා සහ සම්බන්ධ වූ සංකල්පයකි. මෙහිදී, සිංහල බෞද්ධ චින්තනයට අනුව ‘ජාතිය’ නමින් හදුන්වන්නේ ඉංගිසි භාෂාවෙන් "නේෂන්" ලෙස හදුන්වන සංකල්පයම නොවන බව කියවේ. ජාතිය  යනු , " එකම" ," පොදු වූ" , "සමාන වූ " යන අරුතින්  ගැනෙයි. සිංහල භාෂාවේ ජාතිය යන වචනය හැගවෙන්නේ ‘සිංහල ජාතිය’, ‘ඉංගිරිසි ජාතිය’ යන අර්ථයෙන්ම නොවේ. ‘එක ජාතියේ පළතුරු’, ‘එක ජාතියේ මල්’ වැනි යෙදුම් සිංහල භාෂාවේ  භාවිත කරනු ලැබේ. ‘ඒ දෙන්නාම එක ජාතියේ’ වැනි යෙදුම්  සිංහල භාෂාවේ  යෙදෙයි.. එහෙත් ඉංගිරිසියෙන් Nation of flowers වැනි කීමක් අසන්නට නැත.

ඒ නයින් ගත් විට  ජාතිකවාදය යනු , අත්‍යාවශ්‍යයෙන්ම සිංහල බෞද්ධ සංස්කෘතික සංකල්පයක් වෙයි . එය බටහිර සංස්කෘතික සංකල්පයක් වන "නැෂනලිසිම්  ( Nationalism) හා සම්පුර්ණයෙන් සහසම්බන්ධ නොවේ.

මූලාශ්‍ර

ආශ්‍රිත
 ජාතිවාදය

ජාතිකවාදය
පෑන්හෙලනික් සමාජවාදී ව්‍යාපාරය

බොහෝ ලෙසින් පීඒඑස්ඕකේ () යන සංකේත නාමයෙන් හැඳින්වෙන , පෑන්හෙලනික් සමාජවාදී ව්‍යාපාරය () යනු, ග්‍රීසියේ සමාජ-ප්‍රජාතන්ත්‍රවාදී  දේශපාලන පක්ෂයකි.

ප්‍රජාතන්ත්‍රවාදී සමාජවාදී පක්ෂයක් ලෙසින්, 1974 සැප්තැම්බර් 3 දිනදී, අන්ද්‍රෙයාස් පපන්ද්‍රොයෝ විසින් එය ආරම්භ කරන ලදි. 1981 ව්‍යවස්ථාදායක මැතිවරණයෙහි ප්‍රතිඵලයක් වශයෙන්, හෙලනික පාර්ලිමේන්තුවෙහි බහුතරයක් දිනාගත් ග්‍රීසියේ පළමු මධ්‍ය-වාමාංශික පක්ෂය බවට පීඒඑස්ඕකේ පත් විය .

ආශ්‍රිත 

 දිමිත්‍රීස් මිකලපූලෝස්, ග්‍රීස් අන්ඩර් සෝෂලිෂම් තුල, "පීඒඑස්ඕකේ ඇන්ඩ් ද ඊස්ටර්න් බ්ලොක්", නිව් රොෂේල්, නිව්යෝර්ක්: ඕර්ෆියස් පබ්ලිෂිං ඉන්කෝපරේටඩ්, 1988, පිටු. 339–337. ISBN 0-89241-460-X
ඩිමොක්‍රටික් රිනුවල්

ඩිමොක්‍රටික් රිනුවල් (ඩීඅයිඒඑන්ඒ, ග්‍රීක: Δημοκρατική Ανανέωση (ΔΗ.ΑΝΑ.), ඩිමොක්‍රටිකී අනානේයොසී) යනු,  1985 සැප්තැම්බර් 6 දිනදී කොන්ස්තන්තීනුස් ස්ටෙෆනොපුලෝස් විසින් ඇරඹුනු ග්‍රීක දේශපාලන පක්ෂයකි.  1994 ජූනි මාසය දක්වා පැවතීමට එය සමත් විය.

වෙනත් පාර්ලිමේන්තු මන්ත්‍රීවරුන් 15 දෙනෙකු හා සමගින්, 1985 අගෝස්තු මාසයේදී,  නිව් ඩිමොක්‍රසි පක්ෂයෙන්  ස්ටෙෆනොපුලෝස් ඉවත් වූයේ කොන්ස්තන්තීනුස් මිට්සොටයිකිස් හා සමගින් පැවති ආරාවුලක් නිසාවෙනි.1989 (ජූනි) මැතිවරණයේදී එක් ආසනයක්ද  1990 මැතිවරණයේදී එක් ආසනයක්ද වශයෙන් හිමි කර ගැනීමට පක්ෂය සමත් විය.

මැතිවරණ ප්‍රතිඵල 

 1985 වසරෙහිදී සංස්ථාපිත දේශපාලන පක්ෂ
ග්‍රීසියෙහි ගතානුගතික පක්ෂ
 1994 වසරෙහිදී විසංස්ථාපිත දේශපාලන පක්ෂ
ග්‍රීසිය තුල අක්‍රීය දේශපාලන පක්ෂ
ග්‍රීසිය තුල 1985 වසරෙහි සංස්ථාපනයන්
AA009 මාර්ගය (ශ්‍රී ලංකාව)

මෙම මහා මාර්ගය මහනුවර සිට යාපනය දක්වා දිවෙන මාර්ගයයි.

කටුගස්තොට, මාතලේ, දඹුල්ල, කැකිරාව, මරදන්කඩවල, ගල්කුලම, මිහින්තලේ, රඹෑව, මැදවච්චිය, වවුනියාව, ඕමන්තෙයි, මාන්කුලම්, කිලිනොච්චිය, පරන්තන්, අලිමංකඩ, නාවට්කුලි හරහා  ගමන්කරයි.

AA ශ්‍රේණියේ මාර්ග - ශ්‍රී ලංකා
නිලාවෙලි

නිලාවෙලි යනු ශ්‍රී ලංකාවේ, ත්‍රිකුණාමලය දිස්ත්‍රික්කයේ ත්‍රිකුණාමලය නගරයට කිලෝ මීටර 16 ක් පමණ වයඹ දෙසින් වෙරළබඩව පිහිටා අැති නගරයක් වේ. එහි පිහිටා අැති නිලාවෙලි වෙරළ තීරය ජනප්‍රිය සංචාරක ගමනාන්තයකි.

පරෙවි දූපත නමින් ප්‍රසිද්ධ දූපත් දෙකකින් සමන්විත අබයබූමි කලාපය මේ ආසන්නයේ පිහිටා ඇත.

ත්‍රිකුණාමලය දිස්ත්‍රික්කය
ශ්‍රී ලංකාවේ නගර සහ ගම්මාන
ගෝකන්න විහාරය

ගෝකන්න විහාරය ශ්‍රී ලංකාවේ නැගෙනහිර පළාතේ ත්‍රිකුණාමලය පිහිටි පුරාණ බෞද්ධ විහාරස්ථානයකි.

මහාවංශය, චූලවංශය වැනි පුරාණ මූලාශ්‍රයන්ට අනූව මහසෙන් රජ විසින් තුන්වන සියවසේදී ගෝකන්න විහාරය කරවා තිබේ.

ආශ්‍රිත

රජමහා විහාර
ත්‍රිකුණාමලය දිස්ත්‍රික්කයේ බෞද්ධ සිද්ධස්ථාන‎
ත්‍රිකුණාමලය නාවික කෞතුකාගාරය

ත්‍රිකුණාමලය නාවික කෞතුකාගාරය (හුඩ්ස් ටවර් කෞතුකාගාරය ලෙසින්ද හැඳින්වේ) යනු,  ත්‍රිකුණාමලයෙහි පිහිටි ශ්‍රී ලංකා නාවික හමුදාවට අයත් නාවික කෞතුකාගාරයකි. ත්‍රිකුණාමල අර්ධද්වීපයෙහි,  ශ්‍රී ලංකා තටාකාංගනය අභ්‍යන්තරයෙහි, ත්‍රිකුණාමල ඇතුලත වරායට පිවිසුම අබියස උස් කඳුවැටියක, ඔස්ටන්බර්ග්හී මෙය පිහිටා ඇත. හුඩ්ස් ටවර් යනු කෞතුකාගාර භූමියේ පිහිටි නිරීක්ෂණ කුළුණක් වන අතර, නැගෙනහිර ඉන්දීය සේවා ස්ථානයෙහි හිටපු අණදෙන නිලධාරීයෙකුව සිටි වයිස්-අද්මිරාල් ශ්‍රීමත් සැමුවෙල් හුඩ් සිහිවීම පිණිස එම ගොඩනැගිල්ලට එම නම ලබා දී ඇත.

ඉතිහාසය
ත්‍රිකුණාමලය නාවික කෞතුකාගාරය පිහිටි ස්ථානය පළමුවන පරාක්‍රමබාහු රජ (1153-1186) විසින් ඉන්දියාවේ පාණ්ඩ්‍ය දේශය ආක්‍රමණය කිරීම සඳහා සහ බුරුම දේශයට එරෙහිව සිය නාවික බළකාය පිටත් කර හැරීම සඳහා භාවිතා කළ ආරක්‍ෂිත බළකොටුවක් පැවති ස්ථානයක් වශයෙන් විශ්වාස කෙරේ.

ඔස්ටන්බර්ග් බලකොටුව 
මෙම ස්ථානය සඳහා නම් ලැබී ඇත්තේ,  ලන්දේසින් විසින්, ත්‍රිකුණාමලය අභ්‍යන්තර වරායට පිවිසුමෙහි තනන ලද  සහ පසුව 1795දී බ්‍රිතාන්‍යයන්ට යටත්කර දුන් කුඩා බලකොටුවක් වූ ඔස්ටන්බර්ග් බලකොටුව වෙතිනි. මුහුදු මට්ටමෙහි පිහිටවුනු ප්‍රබල කාලතුවක්කු ඇණියක් සහ එයට ඉහළින්වූ කඳුවැටියෙහි පිහිටවූ බොහෝ තුවක්කු වෙතින් සමන්විතවූ මෙය,  "ලංකාවෙහි වඩාත්ම ප්‍රබල ලෙසින් තුවක්කු බලයක් සහිත බලකොටුව" ලෙසින් හඳුන්වා තිබුණි. කෙසේවෙතත්, ඔස්ටන්බර්ග් කඳු වැටියෙහි වෙරළාශ්‍රිත කාලතුවක්කු ඇණිය ස්ථානගත කිරීම,  ප්‍රධාන වශයෙන් 1920 වසරෙහි සිට බ්‍රිතාන්‍යයන් විසින් සීමාකිරීම  හේතුවෙන්, ඒවා වෙතින් දැනට දක්නට ඇත්තේ අල්පයකි.

වෙරළාශ්‍රිත කාලතුවක්කු ඇණිය

කෞතුකාගාරය 
සංකේතාත්මක හේතූන් නිසා, ශ්‍රී ලංකා නාවික හමුදාව විසින් තුවක්කු අතරින්  සමහරක්, ක්‍රියාකාරී තත්ත්වයෙහි පවතින පරිදී නඩත්තු කරනු ලැබේ.

මේවාද බලන්න
ශ්‍රී ලංකාවේ කෞතුකාගාර ලැයිස්තුව

මූලාශ්‍ර

බාහිර සබැඳි

ශ්‍රී ලංකාවේ කෞතුකාගාර
ශ්‍රී ලංකාවේ බලකොටු
ඔක්තෝබර් 7

ඔක්තෝබර් 7 යනු ග්‍රෙගරි දින දසුන අනුව මෙය මෙම වසරේ 280 වන දිනය යි. (අධික අවුරුද්දක් නම් 281 වන දිනය වේ.) වසර අවසන්වීමට තව දින 85ක් ඇත.

ඔක්තෝබර්

ග්‍රෙගරි දිනදසුනේ දින
ඔක්තෝබර් 8

ඔක්තෝබර් 8 යනු ග්‍රෙගරි දින දසුන අනුව වසරේ 281 වන දිනය යි. (අධික අවුරුද්දක් නම් 282 වන දිනය වේ.) වසර අවසන්වීමට තව දින 84ක් ඇත.

ඔක්තෝබර්

ග්‍රෙගරි දිනදසුනේ දින
1981 වසරෙහි ග්‍රීක ව්‍යවස්ථාදායක මැතිවරණය

1981 ඔක්තොම්බර් 18 වන ඉරිදා දිනදී, ග්‍රීසියේ  පාර්ලිමේන්තු මැතිවරණය පවත්වන ලදි. අන්ද්‍රෙයාස් පපන්ද්‍රොයෝ විසින් මෙහෙයවුනු පෑන්හෙලනික් සමාජවාදී ව්‍යාපාරය (පීඒඑස්ඕකේ), ජියෝජියොස් රාලිස් විසින් මෙහෙයවුනු නිව් ඩිමොක්‍රසි හා තරග වැදුණි. පපන්ද්‍රොයෝ විසින් අතිවිශිෂ්ඨ ජයක් අත්පත් කරගත් අතර, ග්‍රීසියේ ඉතිහාසයෙහි පළමු සමාජවාදී රජය, පීඒඑස්ඕකේ විසින් පිහිටුවන ලදි (1963දී සෙන්ට්‍රිස්ට් වරුන් විසින්, අන්ද්‍රෙයාස්ගේ පියාවූ   ජෝර්ජියෝස් පපන්ද්‍රෙයෝගේ නායකත්වය යටතේ රජයක් පිහිටවූ නමුත්, ඔවුන්ගේ පක්ෂය සෙන්ටර් යූනියන් යනු, සමාජවාදී පක්ෂයක් නොව,  මධ්‍යස්ථවාදී,  සමාජ-ලිබරල් පක්ෂයක් විය). 

ආසන 300 අතුරින් 185 ක්  පීඒඑස්ඕකේ හෝ කොමියුනිස්ට් පක්ෂය හෝ විසින් දිනා ගති: මෙම පක්ෂ දෙකම විවෘත ලෙසින් යුරෝසංශයවාදී විය.  මෙය ග්‍රීක යුරෝසංශයවාදයෙහි උච්ච ස්ථානය වූ අතර,  යුරෝපියානු ප්‍රජාවන් වෙත රටෙහි අනුබද්ධයෙන් මාස කිහිපයකට පසුව සිදු විය.

ආශ්‍රිත